ตลาดหุ้นเอเชียปรับตัวขึ้นต่อภาคบ่าย คลายวิตกตลาดหุ้นจีน-เงินหยวน
ตลาดหุ้นเอเชียปรับตัวสูงขึ้นในการซั้อขายภาคบ่ายวันนี้ เนื่องจากได้รับปัจจัยสนับสนุนจากตลาดหุ้นจีนที่ดีดตัวสูงขึ้น และเงินหยวนที่มีเสถียรภาพมากขึ้น
13 ม.ค. 2559

ผู้สื่อข่าวรายงานว่า ตลาดหุ้นเอเชียปรับตัวสูงขึ้นในการซั้อขายภาคบ่ายวันนี้ เนื่องจากได้รับปัจจัยสนับสนุนจากตลาดหุ้นจีนที่ดีดตัวสูงขึ้น และเงินหยวนที่มีเสถียรภาพมากขึ้นภายหลังจากที่ธนาคารกลางจีนได้เข้าแทรกแซงตลาดออฟชอร์เพื่อปกป้องสกุลเงินหยวนด้วยการเข้าซื้อสกุลเงินหยวนในตลาดฮ่องกง
โดยดัชนี FBMKLCI ตลาดหุ้นมาเลเซียปิดภาคเช้าที่ 1,642.63 จุด เพิ่มขึ้น 1.26 จุด, +0.08% ดัชนี HSI ตลาดหุ้นฮ่องกงปิดภาคเช้าที่ 20,180.15 จุด เพิ่มขึ้น 468.39 จุด, +2.38%
สำหรับข้อมูลเศรษฐกิจที่ได้มีการเปิดเผยในวันนี้ ได้แก่ สำนักงานศุลกากรของจีนรายงานว่า ยอดเกินดุลการค้าระหว่างประเทศของจีนในปี 2558 อยู่ที่ระดับ 3.69 ล้านล้านหยวน (5.62 แสนล้านดอลลาร์สหรัฐ) พุ่งขึ้น 56.7% จากปีก่อนหน้า
ทั้งนี้รายงานระบุว่า ยอดส่งออกของจีนในปี 2558 ลดลง 1.8% เทียบรายปี สู่ระดับ 14.14 ล้านล้านหยวน ขณะที่ยอดการนำเข้าร่วงลง 13.2% สู่ระดับ 10.45 ล้านล้านหยวน